b'\n_START_ARTICLE_\nLana\n_START_SECTION_\nIzvor imena\n_START_PARAGRAPH_\nIme Lana je nastalo po kraj\xc5\xa1anju imen, ki imajo sestavino -lan, -lana, npr. Alana, Jolanda, Svetlana. Ime se je verjetno k nam raz\xc5\xa1irilo po zaslugi znane nosilke tega imena  - ameri\xc5\xa1ke igralke Lane Turner.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Lana: 1.795. Med vsemi \xc5\xbeenskimi imeni pa je ime Lana po pogostosti uporabe uvr\xc5\xa1\xc4\x8deno na 136. mesto.\n_START_SECTION_\nOsebni praznik\n_START_PARAGRAPH_\nOsebe z imenom Lana lahko praznujejo god takrat kot osebe z imeni, iz katerih ime Lana domnevno izhaja.\n_START_SECTION_\nZnane osebe\n_START_PARAGRAPH_\nLana Trotov\xc5\xa1ek (slovenska violinistka), Lana Turner (ameri\xc5\xa1ka igralka)_NEWLINE_Lana Jur\xc4\x8devi\xc4\x87  (hrva\xc5\xa1ka pevka), Lana Kligor (biv\xc5\xa1a pevka pri hrva\xc5\xa1ki skupini ET)_NEWLINE_Lana Bo\xc5\xbeuli\xc4\x87   (hrva\xc5\xa1ka novinarka)'